ঘাগড়ার কলাবাগন থেকে বয়ে চলা ছোট্ট একটি ছড়ার উপর ছড়িয়ে ছিটিয়ে থাকা অংসখ্য পাথরের উপর দিয়ে পায়ে হেঁটে প্রাকৃতিক সৌন্দর্য উপভোগ করতে করতে এগুতে হয় মূল ঝর্ণার দিকে। যেতে যেতে অসংখ্য ছোট ছোট ঝর্ণার ছুটে চলা পর্যটকদের নজর কেড়ে নেয়। দেড় কিলোমিটার হেঁটে গেলেই দৃষ্টিনন্দন প্রথম ঝর্ণাটি ভ্রমণ পিপাসুদের স্বাগত জানাবে। এরপর আরেকটু সামনে গেলে তার থেকে আরো উঁচুতে অপর ঝর্ণাটি পর্যটকদের ক্লান্তি দূর করে বিমোহিত করবে। এভাবে একের পর এক যত উঁচুতে উঠবে মানুষ ততই মুগ্ধ হতে থাকবে। সবশেষ আকাশচুম্বী যে ঝর্ণাটি রয়েছে তার উচ্চতা এতই বেশি যে কোন পর্যটক ভয়ে তার কাছে ঘেঁষতে চায় না।